Suchinthana/ta-wikipedia huggingface dataset:
இ. இளவழகி

இ. இளவழகி (I. Ilavazhagi) இந்தியாவின் தமிழ்நாட்டைச் சேர்ந்த கேரம் விளையாட்டு வீராங்கனையாவார். மூன்று முறை கேரம் உலகக் கோப்பைப்  போட்டியில் வெற்றி பெற்றுள்ளார். 1984 ஆம் ஆண்டில் இ. இளவழகி பிறந்தார். முன்னாள் தேசிய கேரம் வெற்றியாளர் சக்திவேலை திருமணம் செய்து கொண்ட காரணத்தால் ச. இளவழகி என்றும் அறியப்படுகிறார். சென்னை மாதவரத்தில் ‘உலக கேரம் சாம்பியன்’ என்ற ஓர் அமைப்பைத் தொடங்கி, ஏராளமான சிறுவர், சிறுமிகளுக்கு கேரம் விளையாட்டைக் கற்றுக்கொடுத்துவருகிறார்.

இதுவரை தேசிய கேரம் விளையாட்டில் ஒட்டுமொத்தமாக 260 பதக்கங்களை இளவழகி வென்றிருக்கிறார். இதில் 106 தங்கப் பதக்கங்கள் அடங்கும். இதேபோல் பன்னாட்டு  அளவில் 125 பதக்கங்களை வென்றிருக்கிறார். அவற்றில் தங்கப் பதக்கங்கள் மட்டும் 111 ஆகும்.

பிறப்பு 
1984 ஆம் ஆண்டில் சென்னை, வியாசர்பாடியில் இளவழகி பிறந்தார். இவரின் தந்தை எ. இருதயராசு ஒரு தள்ளுவண்டி ஓட்டுநர் ஆவார். தாய் செல்வி ஓர் இல்லத்தரசி. இளவரசிக்கு  இரண்டு இளைய சகோதரிகள் உள்ளனர்.

தொழில்
சென்னையில் நடைபெற்ற பள்ளிகள் அளவிலான கேரம் போட்டிகளில் பங்கேற்கத் தொடங்கிய இளவழகி  பத்து வயதிலேயே போட்டிகளில் பங்கேற்கத் தொடங்கிவிட்டார். முதன்முதலாக மாநில அளவிலான போட்டியில் பங்கேற்றபோது, இரண்டாவது இடத்தைத்தான் பெறமுடிந்தது. மாநில அளவிலான போட்டிகளைத் தாண்டி, தேசிய அளவிலும் விளையாடத் தொடங்கினார். 

13 வயதில் தேசிய வெற்றியாளராக உருவெடுத்தார். மாலத்தீவில் நடந்த கேரம் ஆசிய வெற்றியாளர்  போட்டியில் பங்கேற்க இளவழகிக்கு வாய்ப்புக் கிடைத்தது. இந்தப் போட்டியில் வென்று ஆசிய கேரம் வெற்றியாளர் என்ற பெருமையோடு தமிழகம் திரும்பினார். கேரம் விளையாட்டில் தேசிய அளவிலும் பன்னாட்டு அளவிலும் முன்னேறிவந்த இளவழகிக்கு, 2006 ஆம் ஆண்டு மிகப் பெரிய வெற்றி ஆண்டாக அமைந்தது.

தில்லியில் நடைபெற்ற இராச்சீவ் காந்தி 2-ஆவது கேரம் உலகக் கோப்பைப் போட்டியில் பங்கேற்று  இறுதிப் போட்டியில் மகாராட்டிராவின் ஆயிசா முகமதை வீழ்த்தி முதன்முறையாக உலக வெற்றியாளர் ஆனார். தொடர்ந்து 2008- ஆம் ஆண்டு பிரான்சு நாட்டில் நடைபெற்ற 5- ஆவது உலக கேரம் வெற்றியாளர் போட்டியில் பெண்கள் ஒற்றையர் பிரிவிலும் பட்டம் வென்றார். இரட்டையர் பிரிவில் இரண்டாம் இடத்தைப் பெற்றார்.

2010- ஆம் ஆண்டில் அமெரிக்காவின்  ரிச்மாண்டில் நடந்த உலகக் கோப்பைப் போட்டியில்  இரட்டையர் பிரிவில் சக நாட்டு வீராங்கனை இராசுமி குமாரியுடன் இணைந்து வெற்றிவாகை சூடினார். ஒற்றையர் பிரிவில் இரண்டாம் இடத்தைப் பிடித்தார். 

2012-ஆம் ஆண்டில் பிரான்சில் நடைபெற்ற உலக கேரம் போட்டியிலும் ஒற்றையர், இரட்டையர் பிரிவுகளில் வெற்றியை ஈட்டினார். மொத்தமாக இளவழகி மூன்று முறை கேரம் உலக வெற்றியாளர்  பட்டம் வென்று நாட்டிற்கு பெருமை சேர்த்துள்ளார்.

இளவழகி கேரம் விளையாட்டில் பங்கேற்பதற்காக இந்தியாவின் பல்வேறு நகரங்களுக்கும் சென்றிருக்கிறார். அமெரிக்கா, பிரான்சு, மலேசியா, இலங்கை, மாலத்தீவு எனப் பல நாடுகளுக்கும் சென்று விளையாடியிருக்கிறார்.

மேற்கோள்கள்

புற இணைப்புகள் 
 Indiaenews 
 எப்போதும் பெண்

தமிழ்நாட்டு விளையாட்டு வீராங்கனைகள்
சென்னை விளையாட்டு வீரர்கள்
தமிழ் விளையாட்டு வீரர்கள்
வாழும் நபர்கள்
1984 பிறப்புகள்
தமிழக விளையாட்டு வீரர்கள்
வெப்ப வேதியியல்

வெப்ப இயக்கவியல், இயற்பியல் வேதியியல் ஆகிய துறைகளில், வெப்ப வேதியியல் அல்லது வெப்பவிரசாயனவியல் (Thermochemistry) என்பது, வேதியியல் வினைகளின்போது உருவாகும் அல்லது உறிஞ்சப்படும் வெப்பம் பற்றிய ஆய்வுத் துறை ஆகும். வெப்பவேதியியல், கலத்தல், நிலை மாற்றம், வேதியியல் வினை போன்ற மாற்றங்களில் ஏற்படும் வெப்பப் பரிமாற்றங்கள் பற்றிக் கவனத்தில் கொள்கிறது. இது, இவற்றுடன் தொடர்புடைய வெப்பக் கொள்ளளவு, எரிதல் வெப்பம், உருவாதல் வெப்பம் போன்றவற்றின் அளவுகளைக் கணக்கிடுவதையும் உள்ளடக்குகிறது. வெப்பவேதியியலில் இரண்டு முக்கியமான விதிகள் உள்ளன.

 லவோசியே மற்றும் லாப்பிளாஸ் விதி (1782): ஒரு மாற்றத்தோடு தொடர்புடைய வெப்பப் பரிமாற்றம், எதிர்த்திசையில் நிகழக்கூடிய அதே மாற்றத்தோடு தொடர்பான வெப்பப் பரிமாற்றத்துக்குச் சமமாகவும் எதிராகவும் இருக்கும்.

 ஹெஸ்ஸின் விதி (1840): மாற்றம் ஒன்று, ஒரு படியிலோ அல்லது பல படிகளிலோ நடைபெற்றாலும், தொடர்புடைய வெப்பப் பரிமாற்றம் சமமாகவே இருக்கும்.

இவ்விரு விதிகளும், முதலாவது வெப்ப இயக்கவியல் விதிக்கு (1850) முற்பட்டவை. எனினும், முதலிரண்டும், முதலாவது வெப்ப இயக்கவியல் விதியின் நேரடி விளைவே எனக் காட்ட முடியும்.

மேற்கோள்கள்

வெப்ப இயக்கவியல்
இயற்பியல் வேதியியல்
கருங்குழி வெப்ப இயக்கவியல்

இயற்பியலில், கருங்குழி வெப்ப இயக்கவியல் என்பது, வெப்ப இயக்கவியலுக்கும், கருங்குழி (black hole) தொடர்பிலான நிகழ்வெல்லைக்கும் (event horizons) இடையில் உள்ள முரண்பாடுகளைத் தவிர்ப்பது தொடர்பான ஆய்வுகளைச் செய்யும் ஒரு துறையாகும். கரும்பொருள் தொடர்பிலான புள்ளியியல் விசைப்பொறியியல் (statistical mechanics) ஆய்வுகள் சிப்பவிசையியலின் (quantum mechanics) உருவாக்கத்துக்கு வித்திட்டது போலவே, கருங்குழி சார்ந்த புள்ளியியல் விசைப்பொறியியல் ஆய்வுகள், சிப்ப ஈர்ப்புப் (quantum gravity) பற்றிய நமது அறிவில் ஆழமான தாக்கத்தை உருவாக்கியுள்ளதுடன் முழுவரைவியக் கொள்கை (holographic principle) ஒன்றின் தோற்றத்துக்கும் வித்திட்டுள்ளது.

மேற்கோள்கள்

வானியற்பியல்
கருந்துளைகள்
கணித மாதிரி

கணித மாதிரி என்பது ஒரு முறைமையை விளக்குவதற்காகக் கணித மொழியைப் பயன்படுத்தும் ஒரு பண்பியல் மாதிரி (abstract model) ஆகும். கணித மாதிரிகள் சிறப்பாக, இயற்பியல், உயிரியல், மின்பொறியியல் போன்ற இயற்கை அறிவியல் மற்றும் பொறியியல் துறைகளில் பயன்படுத்தப் படுவதுடன், சமூக அறிவியல் துறைகளான, பொருளியல், சமூகவியல், அரசறிவியல் போன்ற துறைகளிலும் பயன்படுத்தப்படுகின்றது.

1974 இல் எய்க்கோஃப் (Eykhoff) என்பார் கணித மாதிரி என்பது, இருக்கின்ற ஒரு முறைமையின் இன்றியமையாத அம்சங்களைக் குறிப்பதுடன், அம் முறைமை பற்றிய அறிவைப் பயன்படுத்தக்கூடிய வடிவில் தருகின்றதுமான ஒரு வடிவமாகும் என்று வரையறுத்தார்.

கணித மாதிரிகள், பல வடிவங்களில் அமையக் கூடும். இவ் வடிவங்கள், இயக்க முறைமைகள், புள்ளியியல் மாதிரிகள், வகையீட்டுச் சமன்பாடுகள் போன்ற வகையில் அமையக்கூடும். பல்வேறு பண்பியல் மாதிரிகளில், மேற்சொன்ன மாதிரிகளும், பிற மாதிரிகளும், கலந்து இருப்பதும் சாத்தியமே.

மேற்கோள்கள்

பயன்பாட்டுக் கணிதம்
கணித மாதிரியியல்
மயிலை (எழுத்துரு)

மயிலை எழுத்துரு தமிழ் எழுத்துக்களை இணையத்திலும் மின் ஆவணங்களிலும் தோன்றச்செய்வதற்கென உருவாக்கப்பட்ட ஆரம்பகால எழுத்துருக்களுள் ஒன்றாகும்.

இது முனைவர் கே. கல்யாணசுந்தரம் அவர்களால் 1993ம் ஆண்டளவில் உருவாக்கப்பட்டது. இவ்வெழுத்துரு 7 பிட் அடிப்படையில் அமைந்த ஒற்றைமொழி எழுத்துருவாகும். 127 இடங்களில் அத்தனை தமிழ் எழுத்துக்களையும் பயன்படுத்தக்கூடியவாறு இவ்வெழுத்துரு வடிவமைக்கப்பட்டிருந்தது.

இவ்வெழுத்துரு மைக்ரோசொஃப்ட் இன்டோஸ் 3.x, 95, NT ஆகியவற்றுக்கெனவும் மாக்கின்டோஷ் இயங்குதளத்திற்கெனவும் தனித்தனியான பதிப்புக்களாக தரவிறக்கத்துக்கு வெளியிடப்பட்டது. பிற்பட்ட காலங்களில் பிட்மப் (Bitmap) எழுத்துக்களாக யுனிக்ஸ் இயங்குதளங்களுக்கெனவும் வெளியிடப்பட்டது.

தனிப்பட்ட, இலாப நோக்கற்ற பயன்பாடுகளுக்கு இலவசமாக இவ்வெழுத்துருவினைத் தரவிறக்கிப் பயன்படுத்த அனுமதி வழங்கப்பட்டுள்ளது.

எழுத்துரு வடிவம் 

மயிலை எழுத்துருவின் வடிவத்தைக்காட்டும் உரைப்பகுதியின் படம் இதுவாகும்.

விசைப்பலகைத் தளக்கோலம் 

மயிலை எழுத்துரு ஆங்கில ஒலியியல் முறையில் தமிழைத் தட்டெழுதத்தக்க வகையில் ஒழுங்கமைக்கப்பட்டிருந்தது. மயிலை ஒலியியல் வடிவத்தைக் கீழ்வரும் படம் விளக்குகிறது.

வெளி இணைப்புகள்

மயிலை எழுத்துரு வலைமனை -

தமிழ் எழுத்துருக்கள்
தமிழ்நாடு முஸ்லிம் முன்னேற்றக் கழகம்

தமுமுக என அழைக்கப்படும் தமிழ்நாடு முஸ்லிம் முன்னேற்றக் கழகம் முஸ்லிம் மக்களின் உரிமைகளைப் பாதுகாப்பதற்காகத் தொடங்கப்பட்ட ஒரு இயக்கமாகும். இது 1995ஆம் ஆண்டில் ஆகஸ்ட் 25ம் தேதி பேரா. ஜவாஹிருல்லா, பி. ஜைனுல் ஆபிதீன், எஸ். எம். பாக்கர், செ.ஹைதர்அலி, குணங்குடி ஹனீபா போன்றவர்களால் தொடங்கப்பட்டது. 
 
பாபர் மசூதி இடிப்பு பற்றிய வரலாற்று நிகழ்வுகளை வருடந்தோறும் பொதுக்கூட்டங்கள் நடத்தி வருவதோடல்லாமல் இடிப்பு தினமான திசம்பர் 6 அன்று போராட்டங்கள் பலவற்றையும் நடத்தி வருகிறது. தமிழ்நாடு அரசு முஸ்லிம்களுக்கு 3.5 சதவீத இடஒதுக்கீடை வழங்க போராடிய முஸ்லிம் இயக்கங்களுள் முதன்மையானதாக உள்ளது.

சமூகப்பணிகள் 
தமிழகம் முழுவதும் 200க்கும் மேற்பட்ட அவசர ஊர்திகளுடன் அனைத்து மக்களுக்கும் சேவையாற்றும் ஒரு அமைப்பாகும். முன்னால் தமிழக முதல்வர் மு.கருணாநிதி த.மு.மு.கவின் அவசர கால ஊர்தி பணியை வெகுவாக பாராட்டி, தனது சொந்த செலவில் 2 அவசர ஊர்திகளை த.மு.மு.கவிற்கு அன்பளிப்புச் செய்துள்ளார்.

அதிக எண்ணிக்கையில் இரத்ததான செய்ததற்காக மாநில அளவிலும், மாவட்ட அளவிலும் பல விருதுகளை குவித்துள்ளது.

இந்தியாவில் இருந்து அரபு நாடுகளுக்கு வேலைக்காகச் சென்றிருப்பவர்கள் அங்குதமிழ் முஸ்லிம்களை நிர்வாகிகளாக கொண்டு கிளைகள் அமைக்கப்பட்டு செயல்பட்டு வருகின்றன. ரமலான் காலங்களில் ஜகாத் மற்றும் ஏனைய தர்மங்களைப் பெற்று தமிழகத்தில் இயங்கும் தலைமை அமைப்புக்கு வேண்டிய நிதியுதவிகளை செய்து வருகின்றனர். இரத்த தானம், ஏழைகளுக்கான இலவச திருமணம், கல்வி விழிப்புணர்வு பிரச்சாரங்கள், இஸ்லாமிய சொற்பொழிவுகளையும் நடத்தி வருகிறது. தேர்தல் மற்றும் பொது பிரச்சினைகளில் முஸ்லிம்களுக்கு மத்தியில் விழிப்புணர்வு பிரச்சாரங்களை மேற்கொண்டு வருகிறது.

இந்தியாவில் இருந்து அரபு நாடுகளுக்கு வேலைக்காகச்  சென்றிருக்கும் முஸ்லிம் அல்லாதவர்களுக்கும் உதவிகள் செய்கின்றனர்.

அரசியல் பிரிவு   
இதன் அரசியல் பிரிவாக  கடந்த 2009 ஆம் ஆண்டு மனிதநேய மக்கள் கட்சி தொடங்கப்பட்டது.

அதிகாரபூர்வ வாரஇதழ் 
மக்கள் உரிமை

வெளியிணைப்புக்கள்
 தமுமுக வின் அதிகாரபூர்வ இணையத் தளம்

ஆதாரம் 

தமிழக அரசியல் கட்சிகள்
தமிழ் முசுலீம் அமைப்புகள்
தமிழக இஸ்லாமிய அமைப்புகள் மற்றும் கட்சிகள்
தமிழ்நாட்டு அமைப்புகள்
தமிழர் அமைப்புகள்
அல்வா

அல்வா () (Halwa) என்பது கோதுமை மற்றும் சர்க்கரையிலிருந்து செய்யப்படும் ஒரு இனிப்பு உணவுப் பண்டமாகும்.. அல்வா என்ற சொல், அரேபிய மொழியில் இருந்து வந்ததாகும். அரேபிய மொழியில் அல்வா என்பதற்கு தேவ இனிப்பு  என்று அா்த்தம். இந்தியாவில் திருநெல்வேலி அல்வா புகழ்பெற்ற தின்பண்டம். அல்வாவில் பல வகைகள் உள்ளன. அதில் கோதுமையினால் செய்யப்படும் அல்வா பிரபலமானது. தமிழ்நாட்டில் திருநெல்வேலி மாவட்டத்தில் இருட்டுக் கடை அல்வா மிகவும் பிரபலம்.

கோதுமையினால் செய்யப்படும் அல்வா தவிர முந்திாி, கேரட், பால், பீட்ரூட் போன்றவற்றால் செய்யப்படும் அல்வாக்களும் உண்டு. பொதுவாக சீனி, தேன் போன்றவற்றால் சுவையூட்டப்படுகின்றன. அசோகா அல்வா

உசாத்துணை 

இனிப்புகள்
அரபு மொழிச் சொற்கள்
சிற்றுண்டி உணவுகள்
இசுக்கொட் விபரப்பட்டியல்

இசுக்கொட் விபரப்பட்டியல் என்பது, ஸ்கொட் பப்ளிஷிங் கம்பனியினால் வெளியிடப்படும் ஒரு தபால்தலை விபரப்பட்டியல் ஆகும். இது உலகம் முழுவதிலும், அஞ்சல் தேவைகளுக்காக வெளியிடப்பட்டவை என இவ் விபரப்பட்டியல் ஆசிரியர்களால் கருதப்படும் தபால்தலைகளைப் பட்டியலிடுகிறது. இது ஓவ்வொரு ஆண்டும் நிகழ்நிலைப்படுத்தி வெளியிடப்படுகின்றது. 2006 ஆம் ஆண்டில் வெளியிடப்பட்டபடி, இது ஆறு பெரிய தொகுதிகளைக் கொண்டிருந்தது. அத்துடன் இது குறுவட்டு வடிவிலும் வெளியிடப்படுகின்றது. தபால்தலைகளை அடையாளம் காண்பதற்காக இந்த விபரப்பட்டியலில் பயன்படுத்தப்படும் எண்முறை ஐக்கிய அமெரிக்காவின் தபால்தலை சேகரிப்பாளரிடையே பெருமளவில் புழக்கத்தில் உள்ளது. 

ஸ்கொட் விபரப்பட்டியலின் முதலாவது பதிப்பு 21 பக்கங்களை மட்டுமே கொண்டிருந்தது. இது 1868 ஆம் ஆண்டு செப்டெம்பர் மாதம், நியூ யார்க்கின் தபால்தலை விற்பனையாளரான ஜே. டபிள்யூ. ஸ்கொட் என்பவரால் வெளியிடப்பட்டது. இதன் அட்டையில் குறிப்பிட்டபடி 1840 ஆம் ஆண்டு முதல் விபரப்பட்டியல் வெளியிடப்பட்டது வரையிலான எல்லாத் தபால்தலைகளும் அவற்றின் விலைகளுடன் பட்டியல் இடப்பட்டதாகக் குறிப்பிடப்பட்டிருந்தது.

பின் வந்த ஆண்டுகளில், ஸ்கொட் கம்பனி தபால்தலைகள் விற்பனை செய்வதை நிறுத்திவிட்டாலும், விபரப்பட்டியலைத் தொடர்ந்தும் வெளியிட்டு வருகிறது. தபால்தலை சேகரிப்பு வளர்ச்சியடைந்து வந்ததனாலும், சேகரிப்பாளருக்குப் பல புதிய தகவல்கள் தேவைப்பட்டதாலும், இவ்வாறான தகவல்கள் தொடர்ந்து பட்டியலில் சேர்க்கப்பட்டு வந்தது. முன்னைய ஆண்டின் விற்பனை மற்றும் சந்தைப் பகுப்பாய்வின் மூலம் கிடைத்த தகவல்களில் அடிப்படையில் தபால்தலைகளின் விலைகளும் இடம் பெற்றன. 2002 ஆம் ஆண்டில், இவ் விபரப்பட்டியல் 5000 பக்கங்களைக் கொண்டதாக இருந்தது. 

ஐக்கிய அமெரிக்காவின் முன்னணித் தபால்தலை விபரப்பட்டியலான இது, எவற்ரைத் தபால்தலை எனக் கொள்வது, எவற்றை அவ்வாறு கொள்ளமுடியாது எனத் தீர்மானிப்பதில் செல்வாக்குச் செலுத்துகின்றது. எடுத்துக்காட்டாக, இன்றைய ஐக்கிய அரபு அமீரகத்தைச் சேர்ந்த முன்னாள் நாடுகள் சில 1960 களில் வெளியிட்ட தபால்தலைகள் பல உண்மையிலேயே அஞ்சல் நிலையங்களில் விற்பனை செய்யப்படவில்லை என்பதனால் அவற்றைப் பட்டியலில் சேர்ப்பது இல்லை. இதனால் அமெரிக்க விற்பனையாளர்கள் அத்தபால்தலைகளை விற்பனை செய்வது இல்லை. எனினும் மைக்கேல் விபரப்பட்டியல் இவற்றைப் பட்டியலிட்டுள்ளது.

மேற்கோள்கள்

அஞ்சல் தலை சேகரிப்பு
ழ கணினி

ழ கணினி  (Zha Kanini) 2003-06 ஆண்டுக்காலங்களில் முழுமையான தமிழ் இடைமுகப்புடனான கணினி ஒன்றினைத் தமிழ்ச்சமுதாயத்துக்கு ஆக்கியளிக்கும் நோக்குடன் ஆரம்பிக்கப்பட்ட ஓர் செயற்றிட்டமாகும். ழ கணினியின் இலக்காக குனூ/லினக்ஸ் இயங்குதளத்தை முடிந்தவரைத் தமிழ்ப்படுத்துவதாக இருந்தது. ழ கணினிக் குழுமம் இச்செயற்றிட்டத்தினை முன்னெடுத்துச்சென்றது. இதன் முதற்கட்ட அறிமுக நிகழ்ச்சி பெப்ரவரி 1, 2004இல் நிகழ்ந்தது. போதிய வணிக வாய்ப்புகள் இன்றி இதனை பரவலாக்க இயலவில்லை.

திட்டம்
தமிழுக்கென்று தனிச்சிறப்பு மிக்க எழுத்தாக உள்ள ழ என்ற எழுத்தையும் கணினி என்ற சொல்லையும் இணைத்து இத்திட்டத்திற்கு ழ-கணினி என்று பெயரிடப்பட்டது. இதற்கான குழுமத்தின் உறுப்பினர்களாக மா. சிவக்குமார், ஜெயராதா நடராஜன், சி.கே. சாந்தகுமார் மற்றும் கே. எம் லீனா ஆகியோருடன் எழுத்தாளர் சுஜாதா இணைந்து செயல்பட்டார்.   கேடிஈ சூழலில் உள்ள ஆங்கிலச் சொற்றொடர்களைத் தமிழாக்க மற்ற உறுப்பினர்களுக்கு துணை நின்றதுடன், அதற்காக தன்னார்வலர்களை ஓரிடத்தில் சேர்த்து அவர்களை வழி நடத்துவது, இம்முயற்சியில் ஈடுபடுபவர்களை ஊக்குவிப்பது  என்று சுஜாதா திட்டத்திற்கு ஊக்கமளித்தார். தனது எழுத்துலக செல்வாக்கைக் கொண்டு தான் எழுதும் கட்டுரைகளில்  ழ-கணினித் திட்டம் பற்றிப் பொதுமக்களுக்கு எடுத்துக் கூறி வந்தார்.

சுஜாதா ஆனந்த விகடனில் ஞாயிறுதோறும் மொழிபெயர்க்க விடுத்த வேண்டுகோளுக்கிணங்க 45 தன்னார்வலர்கள் ஒருசேர பங்களிக்க முன்வந்தனர். சயராதா தாம் பணியாற்றிய டிஷ்நெட் டிஎஸ்எல் நிறுவனத்தின் உலாவுமையமொன்றில் 20 கணினிகளை இதற்கு ஏற்பாடு செய்து கொடுத்தார். எம்.ஓ.பி வைஷ்ணவா கல்லூரி, இலயோலாக் கல்லூரி மாணவர்கள் மிகுந்த ஆர்வத்துடன் பங்காற்றினர். ஆறு மாதங்களில் 100,000 சொற்றொடர்கள் தமிழாக்கப்பட்டன.பெப்ரவரி 1,2004இல் ஓப்பன் ஆபிஸ், கேடிஈ, மற்றும் தமிழ் விசைப் பலகை அடங்கிய முதல் குறுந்தட்டு வெளியானது.

தமிழ் திறந்த நிரல் இயக்கம்
உலகில் உள்ள அத்தனை இலவச மென்பொருள்களையும் தமிழில் தரவேண்டும் என்ற நோக்குடன் 1997களில் தமிழ் திறந்த நிரல் இயக்கம் உலகெங்கிலும் உள்ள தன்னார்வலர்களின் முயற்சியால் துவங்கியது. இவர்களில்  தமிழ் லினக்சு  யாகூ மடற்குழுமத்தில்  உறுப்பினர்களாக  இருந்து  கேடியி வசீகரன் குழுவினர், ஜீனோம் தினேஷ் நடராஜன் குழுவினர், சிவராஜ் மற்றும் வெங்கடரமணன் ஆகியோர் முக்கியப் பங்காற்றினர். இவர்களது முயற்சியால் தமிழ் லினக்ஸ் துவங்கியது. இதன் தொடர்ச்சியே ழ கணினித் திட்டமாக அமைந்தது.

இந்த மடற்குழு உரையாடல்களில் தன்னார்வலர்களின் பலமணி நேர உழைப்பை சுஜாதாவை முன்னிறுத்துவதால் ழ கணினிக் குழு பின்னுக்குத் தள்ளுவதாக வெங்கட் குற்றம் சாட்டினார். தொடர்ந்து நடந்த விவாதங்கள் மற்றும் முக்கியமானவர்களின் பணி இடமாற்றம் காரணமாக இத்திட்டப்பணி சுணங்கியது. இருப்பினும் ஜெயராதா நடராஜன் போன்றோரின் தொடர்ந்த முயற்சியில் இந்திய மொழிகளிலேயே அதிகமாக மொழிபெயர்க்கப்பட்ட கேடீஈ இடைமுகமாக தமிழ் விளங்குகிறது.

மேற்கோள்கள்

வெளி இணைப்புகள்
 தமிழ் லினக்சு
Project for an All-Tamil Computer -Tamilnation  

தமிழ்க் கணிமை திட்டங்கள்
1833

1833  (MDCCCXXXIII) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.

நிகழ்வுகள் 
 ஜனவரி 23 - போக்லாந்து தீவுகளை பிரித்தானியா மீண்டும் கைப்பற்றிக் கொண்டது.
 மார்ச் 3 - அகிலத்திரட்டு அம்மானையின்படி, நாராயணனின் அவதாரமாக அய்யா வைகுண்டர் திருச்செந்தூரில் பிறந்தார்.
 ஆகஸ்ட் - பிரித்தானியாவின் நாடாளுமன்றம் பிரித்தானியப் பேரரசில் உள்ள அனைத்து அடிமைகளுக்கும் விடுதலையை அறிவித்தது.
 ஆகஸ்ட் 12 - சிக்காகோ ந்கரம் உருவாக்கப்பட்டது.
 செப்டம்பர் 29 - மூன்று வயதுள்ள இரண்டாம் இசபெல்லா ஸ்பெயின் அரசியாக முடிசூடினாள்.
 நவம்பர் 12-13 - அலபாமாவில் லியோனீட் விண்கற்கள் (Leonid meteor) வீழ்ந்தன.
 நவம்பர் 25 - சுமாத்திராவில் 8.7 நிலநடுக்கம் ஏற்பட்டது.

தேதி அறியப்படாத நிகழ்வுகள் 
 முதலாவது நொதியம் கண்டுபிடிக்கப்பட்டது.
 சியாமின் இளவரசர் மொங்கூட் தம்மாயுத பௌத்தம் என்ற பிரிவை ஆரம்பித்தார்.
 இலங்கை ஐந்து மாகாணங்களாகப் பிரிக்கப்பட்டது (1833)
 இலங்கையில் அமெரிக்க மிஷனின் மீது விதிக்கப்பட்ட தடை அகற்றப்பட்டது.
 இலங்கையின் முதலாவது குழந்தைகள் பள்ளி யாழ்ப்பாணம், பண்டத்தரிப்பில் அமெரிக்கன் மிஷனைச் சேர்ந்த எக்கார்ட் என்ற பெண்மணியினால் ஆரம்பிக்கப்பட்டது.
 இலங்கையில் கோல்புறூக் அரசியல் சீர்திருத்தம் அமுல்படுத்தப்பட்டது.

பிறப்புக்கள் 
 அக்டோபர் 31 - அல்பிரட் நோபல், நோபல் பரிசை உருவாக்கிய சுவீடன் அறிவியலாளர் (இ. 1896)
 பேர்டினண்ட் வொன் ரிச்தோஃபென், ஜெர்மனிய புவியியலாளர் (இ. 1905)

இறப்புக்கள்

முகலாயப் பேரரசர்கள் 
 இரண்டாம் அக்பர் (1806-1837)

1833 நாற்காட்டி

மேற்கோள்கள்
யாழ்ப்பாணம் சம்பத்தரிசியார் கல்லூரி

யாழ் சம்பத்தரிசியார் கல்லூரி, (St.Patrick’s College) குருநகர், யாழ்ப்பாணம், இலங்கையில் உள்ள முன்னணிக் கத்தோலிக்கப் பாடசாலைகளுள் ஒன்று. ஒன்றரை நூற்றாண்டுகளுக்கு மேல் பழமை வாய்ந்த இப் பாடசாலை 1850 ஆம் ஆண்டில், யாழ்ப்பாணம் கத்தோலிக்க ஆங்கிலப் பாடசாலை (Jaffna Catholic English School) என்னும் பெயரில் தொடங்கப்பட்டது. இந்த கல்லூரி யாழ்ப்பாண புனித மரியாள் பேராலயம் உடன் இணைக்கப்பட்டுள்ளது.

மொன்சைனர் ஒராசியோ பெட்டாச்சினி (Monsignor Orazio Bettacchini) என்பவர் இதனை நிறுவினார். அடுத்த ஆண்டில் இதன் பெயர் யாழ்ப்பாணம் ஆண்கள் செமினரி (Jaffna Boys’ Seminary) ஆனது. 1881 ஆம ஆண்டில் இது முழு அளவிலான உயர்தரப் பாடசாலையாகப் பதிவு செய்யப்படதுடன், இதன் பெயர் சம்பத்தரிசியார் கல்லூரி என மாற்றப்பட்டது. 1961 ஆம் ஆண்டில் இலங்கையிலுள்ள பாடசாலைகள் அனைத்தும் அரசுடமை ஆக்கப்பட்டபோது, சமய நிறுவனங்களுக்குக் கிடைத்த வாய்ப்பைப் பயன்படுத்தி இப் பாடசாலையை கட்டணம் அறவிடாத தனியார் பாடசாலையாகவே பேணுவதென முடிவு செய்யப்பட்டது. 

ஆண்களுக்கான இப் பாடசாலையைக் கத்தோலிக்க திருச்சபையே நடத்தி வந்தாலும் பல்வேறு சமயங்களைச் சேர்ந்த மாணவர்களும் இங்கே கல்வி கற்கின்றனர். 1887 ஆம் ஆண்டு முதலே இது விடுதியுடன் கூடிய பாடசாலையாக இயங்கி வருவதால் நாட்டின் பல பாகங்களில் இருந்தும் மாணவர்கள் இங்கு தங்கிப் படித்தனர்.

வெளியிணைப்புக்கள்
 சம்பத்தரிசியார் கல்லூரி, யாழ்ப்பாணம் இணையத் தளம்

மேற்கோள்கள்
இனப்படுகொலை

இனப்படுகொலை (Genocide) ஓர் இனத்தை பகுதியாகவோ அல்லது முழுமையாகவோ, மனித இனம் சார்ந்த, இன ஒதுக்கல், சமய வேற்றுமை அல்லது தேசிய இன வேற்றுமை போன்ற காரணங்களால் கொல்ல நினைப்பது அல்லது அழிப்பது.

இது குறித்து 1948 இல் ஐக்கிய நாடுகளின் பிரதிநிதிகள் சபை இதை தடைசெய்யப்பட்ட, தண்டனைக்குரிய மற்றும் குற்றமுறை செயலாக ஐ நா சட்ட விதி 2 இன்படி அறிவித்துள்ளது.  இதன்படி ஓர் இனத்தை பகுதியாகவோ அல்லது முழுமையாகவோ, மனித இனம் சார்ந்த, இன ஒதுக்கல், சமய வேற்றுமை அல்லது தேசிய இன வேற்றுமை போன்ற காரணங்களால், உடல் ரீதியாகவோ, மன ரீதியாகவோ தொல்லை கொடுப்பது, கொல்ல நினைப்பது அல்லது அழிப்பது, இனவேறுபாட்டைக் காரணங்காட்டி குழந்தைப் பிறப்பை தடுப்பது, குழந்தைகளை இடம் பெயரச் செய்வது, வேறு எவ்வகையிலாயினும் இனவேறுபாடு காட்டுவது போன்றவை குற்றமுறை செயல்களாக, இனப்படுகொலைக் குற்றங்களாக சர்வதேச தடைச்சட்டத்தின்படி குற்றச்செயலாகும்..

இக்கொடுஞ்செயல் புரிவோரைத் தண்டிக்க சர்வதேசக் குற்றவியல் நீதிமன்றம் 2002 இல் கொண்டுவரப்பட்டது. இந்நீதிமன்றம் விசாரணை செய்து தண்டனை அளிக்க உடன்படிக்கையின் மூலம் அதிகாரம் வழங்கப்பட்டுள்ளது. இவ்வுடன்படிக்கையில் கையொப்பமிட நீதிமன்ற ஆணையத்தால் சர்வதேச உறுப்பினர்களை அழைத்தும் இன்னும் ஒருவரும் கையொப்பமிடவில்லை என்பது குறிப்பிடத்தக்கது.

வார்த்தைப் பயன்பாடு
இனப்படுகொலை (Genocide) என்ற வார்த்தை முதன் முதலில் ரபேல் லேம்கின் 1944ல்  வெளிவந்த  "Axis Rule in Occupied Europe" என்ற புத்தகத்தில் பயன்படுத்தியுள்ளார்.

பாரிய இனவழிப்புகள்

அனைத்துலக குற்றம் 
போலந்து-யூதச் சட்ட வல்லுனரான ராபேல் லெம்கின் (Raphael Lemkin) என்பவரே இனப்படுகொலை என்னும் கருத்துருவுக்கு முதன் முதலில் சொல்வடிவம் கொடுத்தவராவார். 1933 ஆம் ஆண்டில் நடைபெற்ற நாடுகள் கூட்டமைப்பின் (League of Nations), சட்ட அவையின் அனைத்துலகக் குற்றவியல் சட்டம் தொடர்பான மாநாட்டில், லெம்கின் ஒரு முன்மொழிவைச் செய்தார். இதற்காக அவர் காட்டுமிராண்டித் தனமான குற்றம் (Crime of Barbarity) உலகச் சட்டங்களுக்கு எதிரான ஒரு குற்றம் என்னும் பொருளில் கட்டுரை ஒன்றை எழுதினார். இக் குற்றம் தொடர்பான கருத்துரு பின்னர் இனப்படுகொலை தொடர்பான எண்ணமாக உருவானது. இது, 1933 ஆம் ஆண்டில், ஈராக்கில் அசிரியர்கள் கொலை செய்யப்பட்ட அநுபவத்தில் இருந்து உருவானதாகும். லெம்கினுக்கு, ஈராக்கில் நடைபெற்ற இச் சம்பவம், முதலாம் உலகப் போரின்போது ஆர்மீனியர்கள் படுகொலை செய்யப்பட்டதை நினைவுபடுத்தியது. அந்த ஆண்டிலேயே லெம்கின், இத்தகைய காட்டுமிராண்டித்தனமான செயல்களைச் சட்டத்துக்குப் புறம்பானதாக ஆக்கும்படியான தனது முன்மொழிவை, நாடுகள் கூட்டமைப்பின் சட்ட அவையிடம் கையளித்தார். இம் முன்மொழிவு ஏற்றுக்கொள்ளப் படவில்லை என்பதுடன், அப்போது நாஸி ஜெர்மனியுடன் சமாதானம் செய்ய்துகொள்ள விரும்பிய போலந்து அரசும், லெம்கினின் நடவடிக்கைகளை ஏற்றுக்கொள்ளவில்லை. எனினும் லெம்கின் தொடர்ந்தும் தனது நோக்கங்களுக்காகப் பல வழிகளிலும் போராடி வந்தார்.

லெம்கினின் வெற்றிகரமான பிரச்சாரங்கள் 1948 ஆம் ஆண்டில் இனப்படுகொலை அனைத்துலகச் சட்டங்களின் கீழ் குற்றமாக்கப்படுவதற்கு உதவின.

இவற்றையும் பார்க்க 
 மனித உரிமைகள் தலைப்புகள் பட்டியல்

மேற்கோள்கள்

வெளி இணைப்புகள் 
 

குற்றங்கள்
சூலு இனக்குழு

சூலு இனக்குழு (Zulu people) தென்னாப்பிரிக்காவில் வாழும் மிகப் பெரிய இனக்குழு ஆகும். தென்னாபிரிக்காவின், குவாசூலு-நேட்டால் மாகாணத்தில் வாழும் இவர்களின் மக்கள்தொகை 10 - 11 மில்லியன்கள் என மதிப்பிடப்பட்டுள்ளது. தென்னாபிரிக்கா தவிர, சிம்பாப்வே, சாம்பியா, மொசாம்பிக் ஆகிய நாடுகளிலும் சிறுபான்மையினராக இவர்கள் வாழ்கிறார்கள். இவர்கள் பேசும் இசிசூலு மொழி ஒரு பான்டு மொழியாகும். குறிப்பாக, இது ங்குனி துணைக்குழுவைச் சேர்ந்தது. சூலு அரசு, 19 ஆம் 20 ஆம் நூற்றாண்டுகளில் தென்னாபிரிக்காவின் வரலாற்றில் முன்னணிப் பங்காற்றியது. இன ஒதுக்கல் கொள்கை நிலவிய காலத்தில், சூலு மக்கள் மூன்றாம்தரக் குடிமக்களாகக் கருதப்பட்டு, வெள்ளையர் அரசாங்கம் நடைமுறைப்படுத்திய இனப்பாகுபாட்டினால் அல்லலுற்றனர். விடுதலை பெற்ற தென்னாபிரிக்காவில் இவர்கள் ஏனைய எல்லா இனக்குழுவினருடனும் சம உரிமை பெற்றவர்களாக விளங்குகின்றனர்.

மேலும் பார்க்க

வெளி இணைப்புகள் 

 History section of the official page for the Zululand region, Zululand.kzn.org
 Izithakazelo, wakahina.co.za

ஆப்பிரிக்க இனக்குழுக்கள்
ந. செல்வராஜா

நடராஜா செல்வராஜா (பி. அக்டோபர் 20, 1954) ஈழத்து நூலகவியலாளர், ஆய்வாளர், பதிப்பாளர். இலங்கை யாழ்ப்பாண மாவட்டம், ஆனைக்கோட்டையைப் பிறப்பிடமாகக் கொண்டவர். இலங்கையிலும் பிறநாடுகளிலும் வெளிவந்த ஈழத்து நூல்கள், ஈழம் தொடர்பான நூல்களின் விபரங்களைத் திரட்டி நூல் தேட்டம் எனும் பெயரில் தொகுத்து வருகிறார். 2010 ஆம் ஆண்டு வரை ஒவ்வொன்றும் ஆயிரம் நூல்கள் பற்றிய தகவல்களுடன் ஆறு நூல் தேட்டத் தொகுதிகள் வெளிவந்துள்ளன. மேலும் சிங்கப்பூர், மலேசிய நூல்களுக்கான நூல் தேட்டத் தொகுதியொன்றும் வெளிவந்துள்ளது. யாழ்ப்பாணப் பொது நூலகம்: ஒரு வரலாற்றுத் தொகுப்பு செல்வராஜா எழுதிய பல நூல்களிலொன்றாகும். அயோத்தி நூலக சேவைகள் என்னும் பதிப்பு முயற்சியினூடாகப் பல நூல்களையும் வெளியிட்டுள்ளார். அயோத்தி நூலக சேவைகள் 1985 முதல் 1991 வரை வெளியிட்ட நூலகவியல் காலாண்டிதழின் பிரதம ஆசிரியராகவிருந்த செல்வராஜா இப்பொழுது இங்கிலாந்தில் வசிக்கிறார்.

இவரது நூல்கள் 
 உருமாறும் பழமொழிகள் (1988)
 A Select Bibliography  of  Dr. James T. Rutnam (1988)
 கிராம நூலகப் பொறுப்பாளர்களுக்கான வழிகாட்டி (1989)
 கிராம நூலகங்களும் அபிவிருத்தியும் (1989)
 நூலகப் பயிற்சியாளர் கைநூல் (1989)
 நூலக அபிவிருத்திக் கருத்தரங்கு, ஏப்ரல் 6-8, 1990: நூலகர்களுக்கான வழிகாட்டி (1990)
 சனசமூக நிலையங்களுக்கான கைநூல் (1990)
 ஆரம்ப நூலகர் கைநூல் (1991)
 யாழ்ப்பாணப் பொது நூலகம்: ஒரு வரலாற்றுத் தொகுப்பு (2001)
 நூல்தேட்டம்: தொகுதி ஒன்று (2002)
 Rising from the Ashes: Tragic episode of the Jaffna Library (2003)
 நூல்தேட்டம்: தொகுதி இரண்டு (2004)
 நூல்தேட்டம்: தொகுதி மூன்று (2005)
 நூலியல் பதிவுகள் (2005)
 வாய்மொழி மரபில் விடுகதைகள் (2006)
 நூல்தேட்டம்: தொகுதி 4 (2006)- .
 நூல்தேட்டத்தில் கலாபூஷணம் பீ.எம்.புன்னியாமீன்: ஒரு நூல்விபரப் பட்டியல் (2007)- 
 சிறப்பு மலர்களுக்கான வழிகாட்டி: தொகுதி 1 (2007)- .
 மலையக இலக்கிய கர்த்தாக்கள்: தொகுதி 1 (2007)
 மலேசிய சிங்கப்பூர் நூல்தேட்டம்: தொகுதி 1 (2007)- 
 நூல்தேட்டத்தில் சிந்தனை வட்டம் (2007)- .
 நூல்தேட்டம்: தொகுதி 5 (2008)- .
 Noolthettam: An annotated bibliography of Sri Lankan Tamils (2009)- .
 நூல்தேட்டம்: தொகுதி 6 (2010)

வெளி இணைப்பு
 செல்வராஜா, நடராஜா

ஈழத்து எழுத்தாளர்கள்
பிரித்தானிய இலங்கைத் தமிழ் வம்சாவளி மக்கள்
1954 பிறப்புகள்
நூலகவியலாளர்கள்
தமிழ் நூலகவியலாளர்கள்
தமிழ் நூற்பட்டியலாளர்கள்
வாழும் நபர்கள்
கன்னியாகுமரி (புதினம்)

'கன்னியாகுமரி' எழுத்தாளர் ஜெயமோகனால் எழுதப்பட்ட புதினம். இது மலையாள சினிமா உலகினையும் ஒர் கலைஞனின் மனவெழுச்சி,உணர்வுகள் என்பனவற்றையும் மையப்படுத்தி தமிழ்நாட்டின் கன்னியாகுமரியினை கதைகளமாகக் கொண்டு எழுதப்பட்டுள்ளது.

கதைச்சுருக்கம்

கதையின் நாயகன் ரவி சொல்லிக் கொள்ளும்படியாக, ஒரு திரைக் காவியம் படைத்த ஒரு சினிமா இயக்குநர். அதன் பின்னர் வெளிவந்த அவன் படைப்புகள் சொல்லிக் கொள்ளும்படியாக அமையாததால், தன்  விருப்பதிற்குரிய இடமான கன்னியாகுமரிக்கு வருகிறான், மீண்டும் ஒரு நல்ல படைப்புக்கான ஒரு கதை அமையும் என்ற நம்பிக்கையில். வந்த இடத்தில், அவன் தன் முன்னாள் காதலி விமலாவினை கண்டுகொள்கிறான். அவன் நினைவில்,  அவளை மூன்று பேர் வண்புணர்ந்தது ஆகியவை வந்து போகின்றன. அவன் தூக்கம் கூட இதனால் சிரமமாகின்றது. இவற்றிலிருந்து மீள அவன் பிரவீணா என்ற நடிகையின் துணை நாடுகின்றான். இங்கும் அவனுக்கு பிரச்சனை. பிரவீணா குறித்தான எண்ணங்கள் அவனை சிறுமை கொள்ள செய்கிறது. பல்வேறு சூழ்நிலைகளில், ஒவ்வொரு முறையும் அவளிடம் தோற்கிறான். இதனால் அவளை வெறுக்கிறான், இருந்தபோதிலும் அவளை அவன் நேசிக்கிறான். இந்த ஊசலாட்டங்களுக்கு இடையே அவன் தன் கனவு படைப்புக்கான கதையை தேடி அலைகிறான். கடைசி வரை ஒரு நல்ல கதைக்கான கருவை தீர்மானிக்க முடியாமல் திணறுகிறான். அவனை சுற்றியுள்ள அனைவரும் அவனை தனியே விட்டு விலகுகின்றனர்.அவன் பிரச்சனைகளுக்கெல்லாம் ஒரு தீர்வு ஏற்படுகின்றதா என்பதே நாவலின் முடிவாகும்.

விமர்சனங்கள்

வெளி இணைப்புகள்

ஜெயமோகனின் புதினங்கள்
ஏதிலி

ஏதிலி அல்லது அகதி () என்பது, இனம், சமயம், தேசிய இனம், குறிப்பிட்ட சமூகக் குழுவொன்றில் உறுப்பாண்மை, அரசியல் கருத்து என்பவை காரணமாகக் குற்றம் சாட்டப்பட்டவரும்; அவருடைய நாட்டுக்கு அல்லது சொந்த இடத்துக்கு வெளியில் இருப்பவரும்; அந்நாட்டினுடைய பாதுகாப்பைப் பெற முடியாத அல்லது பயம் காரணமாக அவ்வாறான பாதுகாப்பை நாட விரும்பாதவருமான ஒருவரைக் குறிக்கும். 1951 ஆம் ஆண்டின் அகதிகளின் நிலை தொடர்பான ஐக்கிய நாடுகள் உடன்பாடு அகதிகள் பற்றி மேல் குறிப்பிட்டவாறு வரைவிலக்கணம் தருகிறது.

அகதி என்ற கருத்துரு, மேற்படி உடன்பாட்டின் இணைப்புகள் மூலமும், ஆபிரிக்காவிலும், லத்தீன் அமெரிக்காவிலும் நடைபெற்ற பிரதேச மாநாடுகளிலும் விரிவாக்கம் பெற்றது. இதனால், சொந்த நாட்டில் இடப்பெறும் போர் அல்லது வேறு வன்முறைகள் காரணமாக நாட்டை விட்டு வெளியேறுபவர்களும் அகதிகள் என ஏற்றுக்கொள்ளப்பட்டது. தன்னை அகதியாக ஏற்றுக்கொள்ளும்படி விண்ணப்பிக்கும் ஒருவர், அகதித் தகுதி கோருபவர் எனப்படுகின்றார்.

இரண்டாவது உலகப் போரைத் தொடர்ந்து, கிழக்கு ஐரோப்பாவில் இருந்து ஏராளமானவர்கள் வெளியேறியதைத் தொடர்ந்தே அகதிகள் ஒரு சட்டபூர்வமான குழுவாக வரையறுக்கப்பட்டனர். வளைகுடா பகுதியில் ஏற்பட்ட தீவிர வாத தாக்குதல்களால் 2015 ஆம் ஆண்டுகளில் பல அகதிகள் மரணம் அடைந்தார்கள். அகதிகள் பாதுகாப்புத் தொடர்பான ஒருங்கிணைப்பு வேலைகளைச் செய்வது, அகதிகளுக்கான ஐக்கிய நாடுகள் உயர் ஆணையம் (UNHCR) ஆகும். இந்நிறுவனம் 2006 இல் உலகிலுள்ள மொத்த அகதிகள் தொகையை 8.4 மில்லியன் எனக் கணக்கிடுள்ளது. ஐக்கிய அமெரிக்க அகதிகள் மற்றும் குடிவருவோருக்கான குழு உலகின் மொத்த அகதிகள் தொகை 12,019,700 என்கிறது. அத்துடன் உள்நாட்டிலேயே அகதியானோர் உட்பட போரினால் இடம்பெயர்ந்த மொத்த அகதிகள் 34,000,000 எனவும் இக்குழு மதிப்பிட்டுள்ளது.

அகதிகளுக்கான ஐக்கிய நாடுகள் உயர் ஆணையம் வரையறுத்துள்ளபடி, அகதிகள் பிரச்சினைக்கான நிரந்தரத் தீர்வுகள், அகதிகள் தாமாகவே சொந்த நாட்டுக்குத் திரும்புதல், குடியேறிய நாட்டிலேயே கலந்துவிடுதல், மூன்றாம் நாடு ஒன்றில் குடியேற்றுதல் என்பனவாகும். 2014 ஆம் ஆண்டு நிலையின் படி மிக அதிகமான அகதிகள், பாலஸ்தீனப் பகுதிகள், ஆப்கனிஸ்தான், ஈராக், மியன்மார், சூடான், சிரியா, திபெத் மற்றும் இலங்கை ஆகிய நாடுகளைச் சேர்ந்தவர்கள் ஆகும். உள்நாட்டில் இடம் பெயர்ந்தோரை அதிகமாகக் கொண்ட நாடு சூடான் மற்றும் இந்தியா, இலங்கை  ஆகும்.

மேற்கோள்கள் 
 

அகதிகள்
ஆப்ரிகானர்

ஆப்ரிகானர் தென்னாபிரிக்காவோடும், ஆப்ரிகான்ஸ் மொழியுடனும் தொடர்புடைய ஒரு இனக்குழுவினர் ஆவர். இவர்கள், ஜெர்மானிய, இலத்தீன் மற்றும் செல்ட்டிய மரபுவழிகளைப் பெரும்பாலும் சேர்ந்த ஐரோப்பிய மூலத்தைக் கொண்டவர்களாவர்.

தோற்றம்

ஆப்ரிக்கானர்கள், வடமேற்கு ஐரோப்பியக் குடியேற்றக்காரரின் மரபுவழியினர் ஆவர். இவர்கள், டச்சுக் கிழக்கிந்தியக் கம்பனியினர் ஆட்சிசெய்த காலத்தில் (1652 – 1795)நன்னம்பிக்கை முனையில் முதன் முதலாக வந்து இறங்கினர். முதலில் வந்தவர்கள் பெரும்பாலும் நெதர்லாந்தைச் சேர்ந்தவர்களாக இருந்தாலும், பின்னர் பிரான்ஸ், ஜெர்மனி ஆகிய நாடுகளைச் சேர்ந்த சமய அகதிகளும் வந்து, ஐரோப்பியரின் எண்ணிக்கையை அதிகரித்தனர். அவர்களுடைய முன்னோர்கள் முக்கியமாக, டச்சு கல்வினிஸ்ட்டுகள், பிளெமியர்கள், பிரிசியர்கள் ஆவர். 

நன்னம்பிக்கைமுனையில் தொடக்கத்தில் குடியேறிய டச்சுக்காரரின் எண்ணம், டச்சுக் கிழக்கிந்தியக் கம்பனிக்காக ஒரு இளைப்பாறு மையத்தை ஏற்படுத்துவதேயன்றி நிரந்தரமான ஒரு குடியேற்றத்தை ஏற்படுத்துவது அல்ல. எனினும், 1688 ஆம் ஆண்டில் கத்தோலிக்கரினால் இழைக்கப்பட்ட துன்பங்களில் இருந்து தப்பிய பிரெஞ்சு புரட்டஸ்தாந்த சமயத்தவர் வரவால் குடியேறியோரின் எண்ணிக்கை அதிகரித்தது. பிற்காலத்தில் ஐரோப்பாவின் ஸ்கன்டினேவியா, அயர்லாந்து, ஸ்கொட்லாந்து ஆகிய பகுதிகளிலிருந்து குடியேறியவர்களும் இன்றைய ஆப்ரிகானர் இனக்குழுவுள் கலந்துவிட்டனர். இவர்களைவிட, தொடக்கத்தில், ஐரோப்பியர்கள், இந்திய, மலாய மற்றும் உள்ளூர் கோயிகளுடன் சேர்ந்து பெற்ற பிள்ளைகளின் வாரிசுகளும் இந்த ஆப்ரிகானர் இனக்குழுவுள் அடங்கிவிட்டனர். 

பதிவுகளின்படி முதன் முதலாகத் தன்னை ஒரு ஆப்ரிகானர் என்று அழைத்துக்கொண்டவர் ஹெண்ட்ரிக் பியெபோவ் (Hendrik Biebouw) என்பவராவார். 1707 மார்ச் மாதத்தில் ஸ்ட்டெலென்பொச் என்னும் இடத்தின் நீதிபதி ஒருவர் விதித்த வெளியேற்ற உத்தரவை எதிர்த்து, தான் ஆப்ரிகானர் என்றும் ஆபிரிக்காவை விட்டு வெளியேறப் போவதில்லை என்றும், அவர் கூறியதாகத் தெரிகிறது. இச் சொற் பயன்பாடு, ஒரு ஐரோப்பியர் தனது முன்னோர்களின் தாயகத்தை அல்லாமல் புதிய தென்னாபிரிக்காவைத் தனது சொந்த மண்ணாகக் கருதியதற்கான ஒரு சான்றாகக் கருதப்படுகிறது. அமெரிக்கா, கனடா, ஆஸ்திரேலிய போன்ற நாடுகளின் ஐரோப்பியக் குடியேற்றக்காரர் தம்மை அமெரிக்கர், கனேடியர், ஆஸ்திரேலியர் என அழைத்துக் கொண்டது போன்றது இது எனப்படுகின்றது.

மேற்கோள்கள்

ஆப்பிரிக்க இனக்குழுக்கள்
1618

1618 (MDCXVIII) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 மார்ச் 8 - 1618 - ஜொஹான்னெஸ் கெப்லர் கோள்களின் இயக்கங்களுக்கான மூன்றாவது விதியைக் கண்டுபிடித்தார்.
 ஜூலை 20 - புளூட்டோ மிக அண்மைக்கு வந்தது. இதன் அடுத்த நிகழ்வு 1866 இல் நிகழ்ந்தது. மீண்டும் இது 2113 இல் நிகழும்.
 அக்டோபர் 29 - ஆங்கிலேய எழுத்தாளரும் நாடுகாண் பயணியுமான சேர் வால்ட்டர் ரேலி இங்கிலாந்தின் முதலாம் ஜேம்ஸ் மன்னனுக்கெதிராக சதியில் ஈடுபட்டதாகக் குற்றம் சாட்டப்பட்டு தூக்கிலிடப்பட்டார்.

நாள் அறியப்படாதவை 
 முப்பதாண்டுப் போர் ஆரம்பம்.
 கோட்டே இராச்சியத்துக்கான தோம்புகள் எழுதும் பணி நிறைவுற்றது.

பாண்டிய மன்னர்கள் 
 வரகுணராம பாண்டியன் (1613-1618)

இலங்கையின் போர்த்துக்கேய ஆளுநர்கள் 
 நூனோ அல்வாரெஸ் பெரெய்ரா (1616-1618) 
 கொன்ஸ்டன்டீனோ டி சா டி நொரொனா (1618-1622

பிறப்புகள் 
 நவம்பர் 3 - ஔரங்கசீப், இந்தியாவின் மொகாலய சக்கரவர்த்தி, (இ. 1707).

இறப்புகள்

1618 நாட்காட்டி

மேற்கோள்கள்
கபர்து மக்கள்

கபர்து மக்கள், வடக்குக் காக்கேசஸ் பகுதியில் வாழும் மக்கள் இனத்தோராவர். இவர்கள் தமது இனத்தின் பன்மைப் பெயரான கபார்தீன் என்பதால் பெரும்பாலும் அறியப்படுகிறார்கள். தொடக்கத்தில் அடிகே பழங்குடியின் அரை-நாடோடிக் கிழக்குப் பிரிவினராக இருந்தனர். இவர்கள் இப்போதும் தங்களை அடிகே பழங்குடியினராகவே கருதிவருகின்றனர். 2002 ஆம் ஆண்டுக் கணக்குப்படி ரஷ்யாவில் இவர்களுடைய மக்கள்தொகை சுமார் 520,000 ஆகும். துருக்கி, ஜோர்ஜியா ஆகிய நாடுகளிலும் குறிப்பிடத்தக்க எண்ணிக்கையில் இவ்வினத்தவர் வாழ்ந்து வருகின்றனர்.

பெரும்பாலான கபர்துக்கள், சுன்னி முஸ்லிம்கள் ஆவர். எனினும், வட ஒசெட்டியாவின் மொஸ்டொக் மாவட்டத்தில் வாழும் கபர்துக்கள், பழமைவாத கிறிஸ்தவர்களாவர். இவர்கள், காக்கேசிய மொழிக்குடும்பத்தின், கிழக்கு எல்லையில் உள்ள வடமேற்குக் காக்கேசிய மொழிக்குழுவைச் சேர்ந்த கபர்திய மொழியைப் பேசுகிறார்கள்.

மேற்கோள்கள்

உருசிய இனக்குழுக்கள்
இலெப்ரோன் ஜேம்சு

லெப்ரான் ரேமோன் ஜேம்ஸ் (ஆங்கிலம்:LeBron Raymone James, பிறப்பு - டிசம்பர் 30, 1984) தலைசிறந்த அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் கிளீவ்லன்ட் கேவலியர்ஸ் என்ற அணியில் விளையாடுகிறார்.

மேற்கோள்கள்

கூடைப்பந்து விளையாட்டு வீரர்கள்
ஆபிரிக்க அமெரிக்க விளையாட்டு வீரர்கள்
1984 பிறப்புகள்
வாழும் நபர்கள்
அமெரிக்க ஆண் தொலைக்காட்சி நடிகர்கள்
அமெரிக்க ஆண் திரைப்பட நடிகர்கள்
ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
ஏலன் ஐவர்சன்

ஏலன் இசயில் ஐவர்சன் (ஆங்கிலம்:Allen Ezail Iverson, பிறப்பு - ஜூன் 7, 1975) ஒரு அமெரிக்க கூடைப்பந்தாட்டக்காரர் ஆவார். என்.பி.ஏ.-இல் டிட்ராயிட் பிஸ்டன்ஸ் அணியை சேர்ந்த ஐவர்சன் என்.பி.ஏ. வரலாற்றில் அதிக புள்ளிகளை பெறும் வீரர்களில் ஒருவராக இருக்கிறார். சராசரியாக 27.8 புள்ளிகள் ஒவ்வொரு போட்டியிலும் எடுப்பார்.

மேற்கோள்கள்

கூடைப்பந்து விளையாட்டு வீரர்கள்
ஆபிரிக்க அமெரிக்க விளையாட்டு வீரர்கள்
1975 பிறப்புகள்
வாழும் நபர்கள்
ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
சக்கீல் ஓனீல்

ஷகீல் ரஷான் ஓனீல (ஆங்கிலம்:Shaquille Rashaun O'Neal, பிறப்பு - மார்ச் 6, 1972) தலைசிறந்த அமெரிக்கா கூடைப்பந்து ஆட்டக்காரர் ஆவார். இவர் என். பி. ஏ.-இல் ஃபீனிக்ஸ் சன்ஸ் என்ற அணியில் விளையாடுகிறார்.

மேற்கோள்கள்

கூடைப்பந்து விளையாட்டு வீரர்கள்
ஆபிரிக்க அமெரிக்க விளையாட்டு வீரர்கள்
1972 பிறப்புகள்
வாழும் நபர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
சார்லட்

சார்லட் என்பது அமெரிக்காவின் வட கரோலினா மாநிலத்தின் மிகப்பெரிய நகரம் ஆகும். 2008 ஆம் ஆண்டிற்கான மதிப்பீட்டின் படி, 695,995 மக்கள் இங்கு வாழ்கிறார்கள்.

குறிப்புகள்

அமெரிக்க நகரங்கள்
வட கரொலைனா
கிளீவ்லாந்து

கிளீவ்லாந்து (Cleveland) என்பது ஐக்கிய அமெரிக்காவின் ஒகையோ மாநிலத்திலுள்ள ஒரு பிரதான நகரமாகும்.

குறிப்புகள் 

அமெரிக்க நகரங்கள்
ஒகையோ
ஐனு இனக்குழு

அயினு இனக்குழு ஜப்பானின், ஹொக்கைடோ, குரில் தீவுகள், ரஷ்யாவின் ஒரு பகுதியான சக்காலின் தீவு ஆகியவற்றில் வாழும் ஒரு இனக்குழுவாகும். வடக்கு ஹொன்ஷுவின் சில பகுதிகளிலும், கம்சத்கா குடாநாட்டின் தெற்குப்பக்க மூன்றிலொரு பகுதியிலும், முற்காலத்தில் இவர்கள் வாழ்ந்திருக்கக் கூடும் எனச் சிலர் எண்ணுகிறார்கள். இவர்களைக் குறிக்கப் பரவலாகப் பயன்படும் இனப்பெயர், அயினு மொழியின் ஹொக்கைடோ கிளைமொழிகளின் மனிதன் எனப் பொருள்படும் ஐனு (aynu) என்பதில் இருந்து பெறப்பட்டது. எமிஷி, எசோ, யெசோ போன்ற இவ்வினத்தவரைக் குறிக்கும் பெயர்கள் ஜப்பானிய மொழிப் பெயர்களாகும். இவையும், மனிதன் என்னும் பொருள் குறிக்கும் என்சிவ் (enciw) அல்லது எஞ்ஜு (enju) எனும் தற்கால சக்காலின் அயினு மொழிச் சொல்லின் பழங்கால வடிவம் என நம்பப்படுகின்றது. தோழர் என்னும் பொருள்படும் உத்தாரி என்னும் சொல்லையே இவ்வினத்தவரில் சிலர் விரும்புகிறார்கள். இவர்களின் தொகை சுமார் 150,000 இருக்கக்கூடும் எனக் கருதப்படுகிறது. இவர்களில் பலர் தங்கள் அடையாளத்தை மறைப்பதாலும், சிலருக்கு அவர்கள் அடையாளம் தெரியாமலே இருப்பதாலும், இனவாதத்தில் இருந்து தப்புவதற்காகப் பெற்றோர் தங்கள் பிள்ளைகளிடமிருந்து அவர்கள் அடையாளத்தை மறைப்பதாலும், அவர்களது எண்ணிக்கையைச் சரியாகக் கூறமுடியாது.

மேற்கோள்கள்

ஜப்பானிய இனக்குழுக்கள்
உருசிய இனக்குழுக்கள்
அட்லான்டா ஹாக்ஸ்

அட்லான்டா ஹாக்ஸ் (Atlanta Hawks) என். பி. ஏ.-இல் ஒரு கூடைப்பந்து அணியாகும். இந்த அணி ஜோர்ஜியா மாநிலத்தில் அட்லான்டா நகரில் அமைந்துள்ள  ஃபிலிப்ஸ் அரீனா மைதானத்தில் போட்டிகள் விளையாடுகிறார்கள். இந்த அணியின் வரலாற்றில் சில புகழ்பெற்ற வீரர்கள் பாப் பெடிட், லூ ஹட்சன், டாமினீக் வில்கின்ஸ், டாக் ரிவர்ஸ், டிகெம்பே முடம்போ, ஜோ ஜான்சன்.

2007-2008 அணி

வெளி இணைப்புகள் 
 அட்லான்டா ஹாக்ஸ்

மேற்கோள்கள்

என்.பி.ஏ. கூடைப்பந்தாட்ட அணிகள்
ஜோர்ஜியா (மாநிலம்)
டிகெம்பே முடம்போ

டிகெம்பே முடம்போ ம்பொலொந்தோ முகம்பா ஜான்-ஜாக் வாமுடம்போ, அல்லது டிகெம்பே முடம்போ (ஆங்கிலம்:Dikembe Mutombo Mpolondo Mukamba Jean-Jacques Wamutombo, பிறப்பு - ஜூன் 25, 1966 மற்றும் செப்டம்பர் 30, 2024 இல் இறந்தார்) ஒரு காங்கோ கூடைப்பந்து ஆட்டக்காரர் ஆவார். இவர் என். பி. ஏ.-இல் ஹியூஸ்டன் ராகெட்ஸ் என்ற அணியில் விளையாடுகிறார்.

கூடைப்பந்து விளையாட்டு வீரர்கள்
1966 பிறப்புகள்
வாழும் நபர்கள்
ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
தமிழ் ஊடகம்

தமிழ் ஊடகம் என்பது தகவல் அல்லது தரவைச் சேமித்து வழங்குவதற்குப் பயன்படுத்தப்படும் தகவல் தொடர்பு நிலையங்கள் அல்லது கருவிகள் ஆகும். இது அச்சு ஊடகம், பதிப்பகம், செய்தி ஊடகம், ஒளிப்படவியல், திரையரங்கு (திரைப்படத்துறை), திரையரங்கு (வானொலி, தொலைக்காட்சி), எண்ணிம ஊடகம், விளம்பரம் போன்ற வடிவங்கள் ஊடாகத் தமிழர்களிடையே தொடர்பாடல் இடம்பெறுகிறது.

பெரும்பாலன தமிழ் ஊடகங்கள் ஒரு குறிப்பிட்ட நிலப்பரபுக்குள் உள்ள வாசகர்களை நோக்கியே அக்கறை காட்டுகின்றன. ஆனால் இணையம் உலகத் தமிழர்களை இணைக்கும் ஒரு முக்கிய ஊடகமாக இருக்கின்றது. பண்டைய தமிழ் வரலாற்றில் எழுத்தோலை, கல்வெட்டுகள் ஒன்றன் மற்றும் பறவைகள் போன்றவற்றின் மூலம் தகவல்கள் பரிமாறப்பட்டன. இதன் பின்னர் தொழிநுட்ப பரிணாம வளர்ச்சியின் காரணமாக படிப்படியாக வளர்ந்து செய்திப் பத்திரிகை, அஞ்சல், தந்தி, வானொலி, தொலைக்காட்சி மற்றும் இன்றைய நவீன கைபேசி இணையம், வலைத்தளம் போன்றவை மூலம் தகவல் தொடர்பாடல் வளர்த்துள்ளது.

மேற்கோள்கள்
வாஷிங்டன் விசர்ட்ஸ்

வாஷிங்டன் விசர்ட்ஸ் (Washington Wizards) என். பி. ஏ.-இல் ஒரு கூடைப்பந்து அணியாகும். இந்த அணி வாஷிங்டன், டி. சி நகரில் அமைந்துள்ள  வெரைசன் சென்டர் மைதானத்தில் போட்டிகள் விளையாடுகிறார்கள். இந்த அணியின் வரலாற்றில் சில புகழ்பெற்ற வீரர்கள் வெஸ் அன்செல்ட், ஏள் மன்ரோ, ரெக்ஸ் சாப்மன், மைக்கல் ஜார்டன், கில்பர்ட் அரீனஸ்.

2007-2008 அணி

வெளி இணைப்புகள் 
 வாஷிங்டன் விசர்ட்ஸ்

மேற்கோள்கள்

என்.பி.ஏ. கூடைப்பந்தாட்ட அணிகள்
வாஷிங்டன் டி. சி.
சேக்ரமெண்டோ கிங்ஸ்

சேக்ரமெண்டோ கிங்ஸ் (Sacramento Kings) என். பி. ஏ.-இல் ஒரு கூடைப்பந்து அணியாகும். இந்த அணி கலிஃபோர்னியா மாநிலத்தில் சேக்ரமெண்டோ நகரில் அமைந்துள்ள  ஆர்கோ அரீனா மைதானத்தில் போட்டிகள் விளையாடுகிறார்கள். இந்த அணியின் வரலாற்றில் சில புகழ்பெற்ற வீரர்கள் நேட் ஆர்சிபால்ட், ஆஸ்கர் ராபர்ட்சன், மிச் ரிச்மன்ட், மைக் பிபி, கிரிஸ் வெபர்.

2007/08 அணி

வெளி இணைப்புகள் 
 சேக்ரமெண்டோ கிங்ஸ்

மேற்கோள்கள்

என்.பி.ஏ. கூடைப்பந்தாட்ட அணிகள்
கலிபோர்னியா
எமெக்கா ஓகஃபோர்

சுக்வுயெமெக்கா ந்டுபுயிசி ஓகஃபோர் என்னும் எமெக்கா ஓகஃபோர் (ஆங்கிலம்:Chukwuemeka Ndubuisi Okafor, பிறப்பு - செப்டம்பர் 28, 1982) அமெரிக்க கூடைப்பந்து ஆட்டக்காரர் ஆவார். இவர் என். பி. ஏ.-இல் ஷார்லட் பாப்கேட்ஸ் என்ற அணியில் விளையாடுகிறார்.

மேற்கோள்கள்

கூடைப்பந்து விளையாட்டு வீரர்கள்
ஆபிரிக்க அமெரிக்க விளையாட்டு வீரர்கள்
1982 பிறப்புகள்
வாழும் நபர்கள்
ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
ஐந்து நாகரிகமுற்ற பழங்குடிகள்

ஐந்து நாகரிகமுற்ற பழங்குடிகள் என்னும் பெயர், தொல்குடி அமெரிக்கத் தேசிய இனங்களான செரோக்கீ, சிக்காசோ, சொக்ட்டோ, கிறீக், செமினோலே ஆகிய ஐந்து பழங்குடிகளை ஒருங்கே குறிக்கிறது. அக்காலத்தில் ஐரோப்பியக் குடியேற்றக்காரரின் பழக்க வழக்கங்களை இவர்கள் பின்பற்றியதாலும், தமது அயலவருடன் நல்ல தொடர்புகளைக் கொண்டிருந்ததாலும் இவர்கள் இவ்வாறு குறிப்பிடப்பட்டனர். அமெரிக்காவின் பிற பகுதிகளுக்கு, குறிப்பாகப் பிற்காலத்து ஒக்லஹோமாவுக்கு இடம் பெயர்க்கப்படும் முன், இவர்கள் தென்கிழக்கு ஐக்கிய அமெரிக்காவில் வாழ்ந்துவந்தனர்.

இன்று பல அமெரிக்க இந்தியர்கள், சிறப்பாக மேற்படி ஐந்து இனங்கள் தவிர்ந்த ஏனையோர் ஐந்து நாகரிகமுற்ற பழங்குடிகள் என்னும் பெயர் இனவாதத் தன்மை கொண்டது என எண்ணுகின்றனர். குறிப்பிட்ட ஐந்து பழங்குடியினருக்கு இவ்வாறு பெயரிடுவதன் மூலம் ஏனைய பழங்குடியினர் நாகரிகம் அற்றவர்கள் என்னும் தொனி தெளிவாக இருப்பதாக அவர்கள் சுட்டிக்காட்டுகின்றனர். அது மட்டுமன்றி மேற்படி ஐந்து பழங்குடிகளும் தங்கள் சொந்தப் பண்பாட்டைக் கைக்கொண்டிருக்கும் வரை நாகரிகம் அற்றவர்களாக இருந்தார்கள் என்றும், ஐரோப்பியப் பண்பாட்டை ஏற்றுக்கொண்ட பின்னரே நாகரிகம் அடைந்தார்கள் என்றும் இப்பெயர் சொல்கிறது.

இப் பழங்குடிகள், தமது தாயகப் பகுதிகளான மிசிசிப்பி ஆற்றின் கிழக்குப் பக்கமிருந்து இடம் பெயர்க்கப்பட்டனர். இந்த இடப்பெயர்வுகள், மத்திய அரசின் சட்டவாக்கங்களின் துணையுடன், பல பத்தாண்டுகளாக நடைபெற்று, இம்மக்கள், அன்று இந்தியப் பகுதி என அழைக்கப்பட்ட, இன்றைய ஒக்லஹோமாவின் கிழக்குப் பகுதிக்கு அனுப்பப்பட்டனர். இவற்றுள் மிகவும் மோசமான இடப்பெயர்வு 1838 ஆம் ஆண்டின் கண்ணீர்த் தடங்கள் (Trail of Tears) எனப்பட்ட இடப்பெயர்வு ஆகும்.

அமெரிக்க உள்நாட்டுப் போர்க் காலத்தில், இந்த ஐந்து பழங்குடிகளும், பிரிந்து போரிட்டனர். சொக்ட்டோ, சிக்காசோ என்னும் இரண்டு பழங்குடிகளும் கூட்டமைப்பின் பக்கம் நின்றனர். கிறீக், செமினோலே, செரோக்கி பழங்குடிகள் தங்களுக்குள் பிரிந்து ஒரு பிரிவினர் ஐக்கிய அமெரிக்காவின் பக்கமும் மற்றப் பிரிவினர் கூட்டமைப்பையும் ஆதரித்து நின்றனர்.
</font> <font face="arial"><u><b><font color="0033FF"> 
<font size="6">

மேற்கோள்கள்

அமெரிக்க இனக்குழுக்கள்
ஆஸ்டின்

ஆஸ்டின் (Austin) அமெரிக்காவின் டெக்சாஸ் மாநிலத்தின் தலைநகரம் ஆகும். 2008 ஆம் ஆண்டிற்கான மதிப்பீட்டின் படி, 715,893 மக்கள் வாழ்கிறார்கள்.

மேற்கோள்கள் 

ஐக்கிய அமெரிக்க மாநிலத் தலைநகரங்கள்
டெக்சஸ்
லிட்டில் ராக்

லிட்டில் ராக் அமெரிக்காவின் ஆர்கன்சஸ் மாநிலத்தின்  தலைநகரம் ஆகும். 2006 ஆம் ஆண்டிற்கான மதிப்பீட்டின் படி, 184,422 மக்கள் வாழ்கிறார்கள்.

மேற்கோள்கள்

ஐக்கிய அமெரிக்க மாநிலத் தலைநகரங்கள்
ஆர்கன்சா
பொய்சி

பொய்சி என்பது அமெரிக்காவின் ஐடஹோ மாநிலத்தின் தலைநகரம் ஆகும். இங்கு 2006 ஆம் ஆண்டிற்கான மதிப்பீட்டின் படி, 211,473 மக்கள் வாழ்கிறார்கள்.

ஐக்கிய அமெரிக்க மாநிலத் தலைநகரங்கள்
ஐடஹோ
தலகசி

தலகசி அமெரிக்காவின் புளோரிடா மாநிலத்தின் தலைநகரம் ஆகும். 2022 மதிப்பீட்டின்படி இதன் மக்கள்தொகை 201,731 ஆகும். மக்கள்தொகையின் அடிப்படையில் இது புளோரிடாவின் எட்டாவது பெரிய நகரமாகும்.

மேற்கோள்கள்

ஐக்கிய அமெரிக்க மாநிலத் தலைநகரங்கள்
புளோரிடா நகரங்கள்
டொபீகா

டொபீகா அமெரிக்காவின் கேன்சஸ் மாநிலத்தின் தலைநகரம் ஆகும். 2006 ஆம் ஆண்டிற்கான மதிப்பீட்டின் படி, 122,113 மக்கள் வாழ்கிறார்கள்.

குறிப்புகள்

கேன்சஸ்
ஐக்கிய அமெரிக்க மாநிலத் தலைநகரங்கள்
ஜெபர்சன் நகரம்

ஜெபர்சன் நகரம் அமெரிக்காவின் மிசோரி மாநிலத்தின் தலைநகரம் ஆகும். 2006 ஆம் ஆண்டிற்கான மதிப்பீட்டின் படி, 39,274 மக்கள் வாழ்கிறார்கள்.

மேற்கோள்கள் 

ஐக்கிய அமெரிக்க மாநிலத் தலைநகரங்கள்
மிசோரி
பாடன் ரூஜ்

பாடன் ரூஜ் அமெரிக்காவின் லூசியானா மாநிலத்தின் தலைநகரம் ஆகும். 2004 ஆம் ஆண்டிற்கான மதிப்பீட்டின் படி, 229,553 மக்கள் வாழ்கிறார்கள்.

மேற்கோள்கள்

ஐக்கிய அமெரிக்க மாநிலத் தலைநகரங்கள்
லூசியானா
ஹொனலுலு

ஹொனலுலு அமெரிக்காவின் ஹவாய் மாநிலத்தின் தலைநகரம் ஆகும். 2006 ஆம் ஆண்டிற்கான மதிப்பீட்டின் படி, 377,357 மக்கள் வாழ்கிறார்கள்.

மேற்கோள்கள்

ஐக்கிய அமெரிக்க மாநிலத் தலைநகரங்கள்
ஹவாய்
செயென்

செயென் (Cheyenne) அமெரிக்காவின் வயோமிங் மாநிலத்தின் தலைநகரம் ஆகும். 2000 ஆம் ஆண்டிற்கான மதிப்பீட்டின் படி, 55,362 மக்கள் வாழ்கிறார்கள்.

மேற்கோள்கள் 

ஐக்கிய அமெரிக்க மாநிலத் தலைநகரங்கள்
வயோமிங்
மான்ட்கமரி

மான்ட்கமரி அமெரிக்காவின் அலபாமா மாநிலத்தின் தலைநகரம் ஆகும். 2020 ஆம் ஆண்டிற்கான மதிப்பீட்டின் படி, 200,603 மக்கள் வாழ்கிறார்கள்.

மேலும் பார்க்க 
 அலபாமா ஆறு

மேலும் படிக்க
 L. P. Powell (editor), in Historic Towns of the Southern States, (New York, 1900)
 Jeffry C. Benton (editor) A Sense of Place, Montgomery's Architectural History ( )
 Uriah J, Fields. "The Montgomery Improvement Association." www.MIK-kpp01.stanford.edu. Web. January 17, 2013
 "Our Mission"  . January 17, 2013
 Dunn M. John. "The Montgomery Bus Boycott." The Civil Right Movement. 1998. Book. January 18, 2013
 Hare, Ken. "Overview." Montgomery Advertiser. . 2012. Web. January 17, 2013
 "Browder V. Gayle." Core. www.Core-online.org/history/browdervgayle.htm. Web. January 21, 2013
 Burns, Stewart. "Montgomery Bus Boycott." Encyclopedia of Alabama. www.Encyclopediaofalabama.org. June, 9. 2008. Web. 21, Jan. 2013
 "Montgomery Improvement Association." American History. ABC-CLIO, 2013. Web. January 16, 2013

மேற்கோள்கள்

வெளி இணைப்புகள்

 
 Montgomery article in the Encyclopedia of Alabama 
 
 

ஐக்கிய அமெரிக்க மாநிலத் தலைநகரங்கள்
அலபாமா
ஆபர்ன் பல்கலைக்கழகம்

ஆபர்ன் பல்கலைக்கழகம் (Auburn University), ஐக்கிய அமெரிக்காவின் அலபாமா மாநிலத்தின் அரசு சார்பு பல்கலைக்கழகமாகும்.

குறிப்புகள்

வெளி இணைப்புகள் 
ஆபர்ன் பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
கரீம் அப்துல்-ஜப்பார்

கரீம் அப்துல்-ஜப்பார் (Kareem Abdul Jabbar, பிறப்பு - ஏப்ரல் 16, 1947) முன்னாள் அமெரிக்கக் கூடைப்பந்து ஆட்டக்காரர் ஆவார். இவரின் பிரந்த பெயர் ஃபெர்டினாந்ட் லூயிஸ் அல்சின்டொர் (Ferdinand Lewis Alcindor), ஆனால் இஸ்லாம் நம்பிக்கை சேரருத்துக்கு பிரகு பெயரை மாற்றினார். கூடைப்பந்து புகழ்ச்சி சபையில் ஒரு கணவர் ஆவார். இவர் என். பி. ஏ.-இல் 1969 முதல் 1989 வரை விளையாடினார். 1969 முதல் 1975 வரை மில்வாகி பக்ஸ் அணியில் விளையாடினார். 1975 முதல் 1989 வரை லாஸ் ஏஞ்சலஸ் லேகர்ஸ் அணியில் விளையாடினார். என். பி. ஏ.-இல் சேரருத்துக்கு முன் இவர் மூன்று ஆண்டு யூ.சி.எல்.ஏ. பல்கலைக்கழகத்தில் கூடைப்பந்து விளையாடினார்.

மேற்கோள்கள்

கூடைப்பந்து விளையாட்டு வீரர்கள்
ஆபிரிக்க அமெரிக்க விளையாட்டு வீரர்கள்
1947 பிறப்புகள்
வாழும் நபர்கள்
இருபதாம் நூற்றாண்டு அமெரிக்க ஆண் நடிகர்கள்
ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
கண்ணீர்த் தடங்கள்

1838 ஆம் ஆண்டில், செரோக்கீ இனத்தவரை, அவர்களுடைய தாயகமான ஜோர்ஜியாவிலிருந்து வலுக்கட்டாயமாக வெளியேற்றி, மேற்கு ஐக்கிய அமெரிக்காவில் உள்ள இந்தியப் பகுதி என அன்று அழைக்கப்பட்ட ஒக்லகோமாவுக்கு அனுப்பப்பட்ட நிகழ்வே கண்ணீர்த் தடங்கள் (Trail of Tears) எனக் குறிப்பிடப்படுகின்றது. இந் நிகழ்வின்போது 5,000 வரையான செரோக்கீகள் இறந்து போனதாகச் சொல்லப்படுகிறது. செரோக்கீ மொழியில் இது, நுன்னா டவுல் இசுன்யி எனப்படுகின்றது. இதன் பொருள் "அவர்கள் அழுத தடம்" என்பதாகும். அமெரிக்க இந்தியர்களை வெளியேற்றும் ஐக்கிய அமெரிக்காவின் முயற்சி இது மட்டும் அல்ல. பிற தொல்குடி அமெரிக்க இனத்தவர்களும், இந்தியானா, புளோரிடா ஆகிய இடங்களிலிருந்து அகற்றப்பட்டனர். செமினோலே இனத்தவர்கள் ஐக்கிய அமெரிக்காவின் இம் முயற்சியை எதிர்த்துக் கரந்தடி (Guerrilla) முறையில் போரிட்டனர். ஓராண்டு காலம் வரை அமெரிக்க அரசை வெற்றிகரமாகத் தோற்கடித்து வந்தனர் எனினும், அவர்களது அன்புக்கு உரியவனும், துணிவுள்ளவனுமான தலைவன் ஒசியோலாவின் இழப்பினால் தோற்றனர். கண்ணீர்த் தடங்கள் என்பது, பிற இந்தியக் குழுக்கள் தொடர்பிலான பலவந்தமான இடப்பெயர்வு நிகழ்வுகளையும் குறிக்கப் பயன்படுவது உண்டு. இச் சொற்றொடர்ப் பயன்பாடு 1831 ஆம் ஆண்டில் சொக்டாவ் இனத்தவர் வலுக்கட்டாயமாக வெளியேற்றப்பட்டபோது உருவானது.

மேற்கோள்கள்

ஐக்கிய அமெரிக்க வரலாறு
அமெரிக்க இனக்குழுக்கள்
கனெடிகட் பல்கலைக்கழகம்

கனெடிகட் பல்கலைக்கழகம் (University of Connecticut), ஐக்கிய அமெரிக்காவின் கனெடிகட் மாநிலத்தின் அரசு சார்பு பல்கலைக்கழகமாகும்.

வெளி இணைப்புகள் 
கனெடிகட் பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
கலிபோர்னியா பல்கலைக்கழகம் (லாஸ் ஏஞ்சலஸ்)

யூ.சி.எல்.ஏ. (UCLA), அல்லது கலிபோர்னியா பல்கலைக்கழகம் (லாஸ் ஏஞ்சலஸ்) (University of California, Los Angeles) ஐக்கிய அமெரிக்காவின் கலிபோர்னியா மாநிலத்தின் அரசு சார்பு பல்கலைக்கழகமாகும்.

வெளி இணைப்புகள் 
 யூ.சி.எல்.ஏ. பல்கலைக்கழக இணையத்தளம்

குறிப்புகள்

ஐக்கிய அமெரிக்கப் பல்கலைக்கழகங்கள்
வட கரொலைனா பல்கலைக்கழகம் (சாப்பல் ஹில்)

வட கரொலைனா பல்கலைக்கழகம் - சாப்பல் ஹில் (University of North Carolina at Chapel Hill, UNC), அல்லது யூ.என்.சி., ஐக்கிய அமெரிக்காவின் வட கரோலினா மாநிலத்தின் அரசு சார்பு பல்கலைக்கழகமாகும். இந்த பல்கலைக்கழகத்தின் கூடைப்பந்து அணிக்கும் டியுக் பல்கலைக்கழகக் கூடைப்பந்து அணிக்கும் ஆரோக்கியமான போட்டி நிலவி வருகிறது.

வெளி இணைப்புகள் 
 வட கரோலினா பல்கலைக்கழக இணையத்தளம்

மேற்கோள்கள்

ஐக்கிய அமெரிக்கப் பல்கலைக்கழகங்கள்
ஜோர்ஜியா தொழில்நுட்பப் பல்கலைக்கழகம்

ஜோர்ஜியா டெக் (Georgia Tech) என்று பொதுவாக அழைக்கப்படும் ஜோர்ஜியா தொழில்நுட்பப் பல்கலைக்கழகம் (Georgia Institute of Technology), ஐக்கிய அமெரிக்காவின் ஜோர்ஜியா மாநிலத்தின் அரசு சார்பு பல்கலைக்கழகமாகும்.

வெளி இணைப்புகள் 
 ஜோர்ஜியா தொழில்நுட்பப் பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
வேக் ஃபாரச்ட் பல்கலைக்கழகம்

வேக் ஃபாரச்ட் பல்கலைக்கழகம் (Wake Forest University), ஐக்கிய அமெரிக்காவின் வட கரோலினா மாநிலத்தின் ஒரு பல்கலைக்கழகமாகும்.

வெளி இணைப்புகள் 

வேக் ஃபாரச்ட் பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
அரிசோனா பல்கலைக்கழகம்

அரிசோனா பல்கலைக்கழகம் (University of Arizona), ஐக்கிய அமெரிக்காவின் அரிசோனா மாநிலத்தின் அரசு சார்பு பல்கலைக்கழகமாகும்.

மேற்கோள்கள்

வெளி இணைப்புகள் 
அரிசோனா பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
ஜார்ஜ்டவுன் பல்கலைக்கழகம்

ஜார்ஜ்டவுன் பல்கலைக்கழகம் (Georgetown University), ஐக்கிய அமெரிக்காவின் வாஷிங்டன், டி. சியில் ஒரு இயேசு சபையினரால் நடத்தப்படும் பல்கலைக்கழகமாகும்.

வெளி இணைப்புகள் 
ஜார்ஜ்டவுன் பல்கலைக்கழக இணையத்தளம்

மேற்கோள்கள்

ஐக்கிய அமெரிக்கப் பல்கலைக்கழகங்கள்
இயேசு சபையின் கல்வி நிறுவனங்கள்
கேன்சஸ் பல்கலைக்கழகம்

கேன்சஸ் பல்கலைக்கழகம் (University of Kansas), ஐக்கிய அமெரிக்காவின் கேன்சஸ் மாநிலத்தின் அரசு சார்பு பல்கலைக்கழகமாகும்.

மேற்கோள்கள்

வெளி இணைப்புகள் 
 கேன்சஸ் பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
லூசியானா மாநிலப் பல்கலைக்கழகம்

எல். எஸ். யூ. (LSU) என்று பொதுவாக அழைக்கப்படும் லூசியானா மாநிலப் பல்கலைக்கழகம் (Louisiana State University), ஐக்கிய அமெரிக்காவின் லூசியானா மாநிலத்தின் அரசு சார்பு பல்கலைக்கழகமாகும்.

வெளி இணைப்புகள் 
லூசியானா மாநிலப் பல்கலைக்கழக இணையத்தளம்

மேற்கோள்கள்

ஐக்கிய அமெரிக்கப் பல்கலைக்கழகங்கள்
சிரக்கியூஸ் பல்கலைக்கழகம்

சிரக்கியூஸ் பல்கலைக்கழகம் (Syracuse University), ஐக்கிய அமெரிக்காவின் நியூ யோர்க் மாநிலத்தில் ஒரு பல்கலைக்கழகமாகும்.

இங்கு தமிழ்மொழி வகுப்புகளும் வழங்கப்படுகின்றன.

மேற்கோள்கள்

வெளி இணைப்புகள் 
சிரக்கியூஸ் பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
ஐக்கிய அமெரிக்காவில் தமிழ்மொழி வகுப்புகள் உள்ள பல்கலைக்கழகங்கள்
மார்க்கெட் பல்கலைக்கழகம்

மார்க்கெட் பல்கலைக்கழகம் (Marquette University), ஐக்கிய அமெரிக்காவின் விஸ்கொன்சின் மாநிலத்தின் ஒரு ஜெசுயிட் பல்கலைக்கழகமாகும்.

வெளி இணைப்புகள் 
மார்க்கெட் பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
இயேசு சபையின் கல்வி நிறுவனங்கள்
இலினொய் பல்கலைக்கழகம் (அர்பானா சாம்பேன்)

இலினொய் பல்கலைக்கழகம் - அர்பானா-சாம்பேன் (University of Illinois - Urbana-Champaign), ஐக்கிய அமெரிக்காவின் இலினொய் மாநிலத்தின் அரசு சார்பு பல்கலைக்கழகமாகும்.

மேற்கோள்கள்

வெளி இணைப்புகள் 
இலினொய் பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
வர்ஜீனியா ஒன்றியப் பல்கலைக்கழகம்

வர்ஜீனியா ஒன்றியம் பல்கலைக்கழகம் (Virginia Union University), ஐக்கிய அமெரிக்காவின் வர்ஜீனியா மாநிலத்தின் ஒரு வரலாற்றில் ஆபிரிக்க அமெரிக்கர்கள்ளுக்கான பல்கலைக்கழகம் ஆகும்.

வெளி இணைப்புகள் 
வர்ஜீனியா ஒன்றியம் பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
சான்டா கிலாரா பல்கலைக்கழகம்

சான்டா கிலாரா பல்கலைக்கழகம் (Santa Clara University), ஐக்கிய அமெரிக்காவின் கலிபோர்னியா மாநிலத்தின் ஒரு யேசு சபையுடன் இணைந்த பல்கலைக்கழகமாகும்.

வெளி இணைப்புகள் 
சான்டா கிலாரா பல்கலைக்கழக இணையத்தளம்

ஐக்கிய அமெரிக்கப் பல்கலைக்கழகங்கள்
இயேசு சபையின் கல்வி நிறுவனங்கள்
ரெஜி மிலர்

ரெஜினல்ட் வெயின் மிலர் அல்லது ரெஜி மிலர் (Reginald Wayne Miller, பிறப்பு - ஆகஸ்டு 24, 1965) முன்னாள் அமெரிக்கக் கூடைப்பந்து ஆட்டக்காரர் ஆவார். என். பி. ஏ. வரலாற்றில் மூன்று புள்ளி கூடைகள் எறியர வீரர்களில் இவர் ஒரு உயர்ந்த வீரர் ஆவார். சராசரியாக 18.2 புள்ளிகள் ஒவ்வொரு போட்டியிலும் எடுப்பார். இவர் என். பி. ஏ.-இல் 1987 முதல் 2005 வரை இந்தியானா பேசர்ஸ் அணியில் விளையாடினார். என். பி. ஏ.-இல் சேரருத்துக்கு முன் இவர் நான்கு ஆண்டு யூ.சி.எல்.ஏ. பல்கலைக்கழகத்தில் கூடைப்பந்து விளையாடினார். இப்பொழுது இவர் தொலைக்காட்சியில் ஒரு கூடைப்பந்து நிபுணர் ஆவார்.

மேற்கோள்கள்

ஆபிரிக்க அமெரிக்க விளையாட்டு வீரர்கள்
கூடைப்பந்து விளையாட்டு வீரர்கள்
1965 பிறப்புகள்
வாழும் நபர்கள்
ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
ஹியூஸ்டன் பல்கலைக்கழகம்

ஹியூஸ்டன் பல்கலைக்கழகம் (University of Houston), ஐக்கிய அமெரிக்காவின் டெக்சாஸ் மாநிலத்தின் அரசு சார்பு பல்கலைக்கழகமாகும்.

வெளி இணைப்புகள் 
ஹியூஸ்டன் பல்கலைக்கழக இணையத்தளம்

குறிப்புகள்

ஐக்கிய அமெரிக்கப் பல்கலைக்கழகங்கள்
டெய்டோனா கடற்கரை (நகரம்)

டெய்டோனா கடற்கரை அமெரிக்காவின் புளோரிடா மாநிலத்தின் ஒரு நகரம் ஆகும். 2006 ஆம் ஆண்டிற்கான மதிப்பீட்டின் படி, 64,421 மக்கள் வாழ்கிறார்கள்.

குறிப்புகள்

புளோரிடா நகரங்கள்
கொலராடோ பல்கலைக்கழகம் (போல்டர்)

கொலராடோ பல்கலைக்கழகம் - போல்டர் (University of Colorado - Boulder), ஐக்கிய அமெரிக்காவின் கொலராடோ மாநிலத்தின் அரசு சார்பு பல்கலைக்கழகமாகும்.

வெளி இணைப்புகள் 
 கொலராடோ பல்கலைக்கழக இணையத்தளம்

மேற்கோள்கள்

ஐக்கிய அமெரிக்கப் பல்கலைக்கழகங்கள்